War an tu all e komprenan ivez e c'hellfe bezañ diaesoc'h da noteniñ evit ur c'helenner, dre ma vez hiroc'h eget an  arnodennoù er c'hlas (hag amañ e notennont diwar 100, n'ouzon ket re penaos e reont an difoc'h etre 65% ha 66%…), ha n'eo ket reizh atav evit an holl dre ma zo lod o deus levrioù er gêr, pe tud o sikour anezho padal ez eus lod all a rank en em gannañ evit kaout un urzhiataer el levraoueg (e Roazhon II dreist-holl ^^), hogen daoust ha notenniñ eo ar pouezusañ, pe deskiñ ? E Sweden ne vez ket roet notennoù d'ar vugale a-raok an eizhvet klas (n'eus ket arnodennoù tamm ebet e gwirionez), ha ne vez ket eilet (e Finland kennebeut, da skouer)… Ha n'eo ret ar skol nemet adalek 7 vloaz ! Petra eo an disoc'h ? Gwellañ disoc'hoù ar bed. Poum ^^ Ret eo lavar ivez e vez stummet mat ar gelennerien, hag e vez graet war dro ar vugale (meur a zen dre glas ouzhpenn d'ar c'helenner, hag all). Pell, pell tre eus ar pezh a vez graet e Bro-C'hall, ar muiañ a eurvezhioù dre zevezh evit disoc'hoù hollek dister a-walc'h, zoken m'eo an testoù nemet testoù, ha ne ro ket an notennoù talvoudegezh un den.